Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Návrh legislatívneho zámeru zakladá nároky na štátny rozpočet:

Príjmy štátneho rozpočtu 

DPH z výberu mýta bude príjmom štátneho rozpočtu a príjmy z mýta budú príjmom Národnej diaľničnej spoločnosti. 

Tabuľka odhadu príjmov z DPH a z výberu mýta na roky 2009 až 2021.

Rok	2009	2010	2011	2012	2013	2014	2015	2016	2017	2018	2019	2020	2021	Spolu	
Príjem z mýta  (bez DPH) v mld. Sk	5,445	5,848	6,421	6,699	7,983	9,427	10,08	11,025	12,324	14,093	15,103	15,65	16,84	136,938	
DPH v mld. Sk	1,035	1,111	1,220	1,273	1,517	1,791 	1,915	2,095	2,342	2,681	2,870	2,974	3,200	26,022	

Pokuty pre porušovateľov v zmysle zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov budú príjmom štátneho rozpočtu, ktoré budú rozpočtované pre Železničnú políciu ako záväzný ukazovateľ, program 07T Tvorba a implementácia politík, 07T04 Bezpečnosť dopravy.

Výška predpokladaných príjmov z pokút zohľadňuje súčasný legislatívny stav, pričom je predpoklad presadenia progresívnych pokút, v dôsledku čoho by došlo k nárastu príjmov získaných z pokút.

Rok	2009	2010	2011	
Príjem z pokút 
(v mil. Sk)	200	150	150	

Výdavky zo štátneho rozpočtu

Zriadenie služby Mýtnej polície predpokladá počiatočné zriaďovacie náklady v rokoch  2008 a 2009 s tým, že sa uvažuje v roku 2008 s prijatím 140 policajtov od 1.7.2008, aby sa s účinnosťou od 1.1.2009 mohli plniť úlohy služby Mýtnej polície už s preškolenými policajtmi.

V ročných prevádzkových nákladov sú zahrnuté všetky náklady súvisiace s činnosťou služby Mýtnej polície, okrem nákladov na prevádzku techniky a automobilov vykonávajúcich kontrolu (náklady budú hradené z prostriedkov prevádzkovateľa výberu elektronického mýta) a nákladov na priestory, v ktorých budú útvary služby Mýtnej polície dislokované (pre dislokáciu útvarov služby Mýtnej polície budú využité stávajúce priestory NDS, resp. ŽP). 

Zriaďovacie a prevádzkové náklady budú stanovené, v rámci záväzných ukazovateľov štátneho rozpočtu na roky 2008 – 2011, Železničnej polícii, program 07T Tvorba a implementácia politík, 07T04 Bezpečnosť dopravy  vo výške uvedenej v nasledovnej tabuľke. 

Výdavky štátneho rozpočtu (v tis. Sk)	2008	2009	2010	2011	SPOLU	
610 - služobné príjmy	18 938,64	83 237,00	85 358,60	87 533,00	275 067,24	
620 - poistné 	6 128,08	26 920,80	27 592,80	28 281,60	88 923,28	
630 - tovary a služby	12 620,60	11 475,42	7 781,80	9 116,80	40 994,62	
640 - bežné transfery	382,48	1 639,00	1 639,00	1 639,00	5 299,48	
600 - BEŽNÉ  VÝDAVKY	38 069,80	123 272,22	122 372,20	126 570,40	410 284,62	
700 - KAPITÁLOVÉ VÝDAVKY	13 473	523	0	0	13 995,36	
Výdavky spolu	51 543	123 795	122 372	126 570	424 280	

2.	Návrh legislatívneho zámeru je v súlade s prioritami a cieľmi hospodárskej politiky.

3.	Návrh legislatívneho zámeru nemá vplyv na životné prostredie.

4.	Návrh legislatívneho zámeru ovplyvní zamestnanosť a vyžiada si zvýšenie počtu tabuľkových miest policajtov o 200.